cyanic-selkie/wikianc huggingface dataset:
Καρλ Κάουτσκι
Η πορεία προς τον σοσιαλισμό
Την ίδια εποχή ο Κάουτσκι, πιστεύοντας ότι η πορεία προς το σοσιαλισμό προϋποθέτει εξελεκτικά στάδια και κυρίως αποδοχή των κοινοβουλευτικών πλαισίων, διαφώνησε ριζικά με τις θέσεις και την τακτική των Ρώσων μπολσεβίκων και κράτησε αρνητική στάση απέναντι στην Οκτωβριανή Επανάσταση. Το γεγονός αυτό πυροδότησε- όπως ήταν φυσικό- μεγάλη κρίση στο διεθνές σοσιαλιστικό κίνημα και είχε ως συνέπεια την άμεση και δυναμική αντίδραση του Λένιν. Με σειρά άρθρων και κυρίως με το έργο του: Η Προλεταριακή Επανάσταση και ο αποστάτης Κάουτσκι (1918), ο μπολσεβίκικος ηγέτης κατηγόρησε τον Κάουτσκι ως προδότη της εργατικής τάξης και του σοσιαλισμού, ως πράκτορα των μιλιταριστών και της κεφαλαιοκρατίας και ως απολογητής του πολέμου και της «Κοινοβουλευτικής ηλιθιότητας». Στις κατηγορίες αυτές ο Κάουτσκι απήντησε με τα έργα του Δικτατορία του προλεταριάτου (Die Diktatur des Proleriats, 1918), Τρομοκρατία και κομμουνισμός (Terrorismus und Kommunismus, 1919), όπου εμφανίζεται ως υπερασπιστής των δημοκρατικών ελευθεριών, ενώ παράλληλα, κατά την περίοδο αυτή, κινήθηκε αντίθετα προς το επαναστατικό κίνημα των Γερμανών κομμουνιστών, που την εποχή εκείνη, με επικεφαλής τη Ρόζα Λούξεμπουργκ και τον Καρλ Λίμπκνεχτ, έδιναν την αποφασιστική μάχη για την κατάληψη της εξουσίας.
Επίλογος
Όταν η πλειοψηφία των μελών του κόμματός του προσχώρησαν στο γερμανικό κομμουνιστικό κόμμα, δεν ακολούθησε τους συντρόφους του και επανεντάχθηκε στο Σοσιαλδημοκρατικό Κόμμα. Εγκαταστάθηκε στη Βιέννη, μέχρι ότου η εισβολή του χιτλερικού στρατού (1938) τον ανάγκασε να καταφύγει αρχικά στη Τσεχία και μετά στο Άμστερνταμ, όπου και πέθανε.
Εξωτερικοί σύνδεσμοι
Κατηγορία:Γερμανοί φιλόσοφοι Κατηγορία:Γερμανοί πολιτικοί Κατηγορία:Γερμανοί συγγραφείς Κατηγορία:Πολιτικοί της Δημοκρατίας της Βαϊμάρης
Ο Μπόμπος και η Γιατρίνα του 7ου Συντάγματος
Ταινία Ιταλικής παραγωγής, έτους 1976, διάρκειας 89 λεπτών, (πρωτότυπος ιταλικός τίτλος: La dottoressa del distretto militare).
Υπόθεση
Ο Gianni (Alfredo Pea) θέλει να αποφύγει πάση θυσία να υπηρετήσει την στρατιωτική του θητεία, γιατί κάτι τέτοιο θα τον άφηνε πολύ πίσω σε ό,τι αφορά στην καριέρα του. Κάποιος φίλος του του προτείνει διάφορους τρόπους ώστε να θεωρηθεί μη ικανός για να υπηρετήσει, όμως θα πρέπει να περάσει και το... τεστ της πανέμορφης και σέξι γιατρού Elena (Edwige Fenech).
Συντελεστές
Πρωταγωνιστούν: Έντβιτζε Φένεκ, Alfredo Pea, Alvaro Vitali, Carlo Delle Piane, Grazia Di Marzà, Alfonso Tomas, Nino Terzo
Σενάριο: Nando Cicero, Franco Milizia, Marino Onorati
Σκηνοθεσία: Nando Cicero
Παραπομπές
Κατηγορία:Ταινίες του 1976 Κατηγορία:Ιταλικές κωμικές ταινίες Κατηγορία:Ιταλόφωνες ταινίες Κατηγορία:Ερωτικές ταινίες Κατηγορία:Ιταλικές ταινίες
Έσση
Η Έσση (γερμανικά: Hessen, προφέρεται Χέσσεν) είναι ομόσπονδο κρατίδιο της κεντρικής Γερμανίας. Συνορεύει με τα κρατίδια της Βόρειας Ρηνανίας-Βεστφαλίας, της Κάτω Σαξονίας, της Θουριγγίας, της Βαυαρίας, της Βάδης-Βυρτεμβέργης και της Ρηνανίας-Παλατινάτου. Έχει ως πρωτεύουσα την αριστοκρατική πόλη Βίζμπαντεν, ενώ άλλες σημαντικές πόλεις του κρατιδίου είναι η Φρανκφούρτη (η μεγαλύτερη πόλη της Έσσης και το οικονομικό κέντρο της Γερμανίας), το Κάσσελ, το Ντάρμστατ, το Όφενμπαχ και το Γκίσεν. Έχει συνολικό πληθυσμό 6.070.200 κατοίκους (Φεβρουάριος 2008).
Γεωγραφία
thumb|Το [[Κάσσελ (Έσση)|Κάσσελ, η θέα από το Ανάκτορο του Βίλχελμσχεε]] thumb|[[Φρανκφούρτη, η θέα από έναν ουρανοξύστη]] Με εξαίρεση το νοτιοδυτικό της τμήμα, η Έσση είναι κυρίως ορεινή και διασχίζεται από τους ποταμούς Φούλντα, Λαν και Μάιν. Εκτείνεται μεταξύ του άνω ρου του Βέζερ προς τα βορειοδυτικά και του μέσου Ρήνου προς τα νοτιοδυτικά. Το κρατίδιο περιλαμβάνει την οροσειρά Τάουνους, η οποία ορίζεται από το Λαν και τον Μάιν, και τον ηφαιστειακό όγκο Φόγκελσμπεργκ. Στα νότια περιλαμβάνει μερικώς τα όρη Όντενβαλντ. Η περιοχή καλύπτεται από πυκνά δάση και βοσκότοπους.
Ο νότος του κρατιδίου είναι ιδιαίτερα πυκνοκατοικημένος με τη μητροπολιτική περιοχή της Φρανκφούρτης που περιέχει και τις πόλεις Όφενμπαχ, Ντάρμστατ και Βιζμπάντεν. Στο κεντρικό μέρος βρίσκονται οι πόλεις Γκίσεν και Μάρμπουργκ. Ανατολικά βρίσκεται η πόλη Φούλντα και βόρεια το Κάσσελ. Εκτός από το ανατολικό μέρος οι γεωγραφικές περιοχές αντιστοιχούν στις διοικητικές περιφέρειες.
Διοικητικές περιφέρειες
Η Έσση διαιρείται σε τρεις διοικητικές περιφέρειες (Bezirke) οι οποίες περιλαμβάνουν συνολικά 21 επαρχίες (διοικητικά αντίστοιχες νομών):
Θρησκεία
Στη βόρεια Γερμανία οι κάτοικοι είναι ως επί το πλείστον Ευαγγελικοί χριστιανοί και στη νότιο Γερμανία Καθολικοί χριστιανοί. Τα σύνορα των δύο περνάνε μέσα από το κρατίδιο της Έσσης. Υπάρχουν όμως και θρησκευτικές νησίδες της άλλης πλευράς, στις οποίες οι κάτοικοι έχουν μεγάλη δογματική προσήλωση.
Κουζίνα
thumb|Μηλόκρασο σε παραδοσιακό ποτήρι και κανάτα από την Έσση Η διεθνώς γνωστότερη σπεσιαλιτέ της Έσσης είναι τα Λουκάνικα Φρανκφούρτης, τα οποία παραδοσιακά προσφέρονται με ξινό λάχανο (Sauerkraut). Αντί για μπίρα, η οποία έχει επίσης μια σχετική παράδοση, οι κάτοικοι της Έσσης συχνά προτιμούν το μηλόκρασο η και χυμό από μήλο. Συνήθως την εποχή του Πάσχα προσφέρεται η Γκρύνε Σόσε (Grüne Soße, πράσινη σάλτσα), ένα είδος κρύας σούπας από λαχανικά. Στο βόρειο μέρος του κρατιδίου μια τοπική σπεσιαλιτέ είναι το τοπικό λουκάνικο "Άλε Βουρστ" (Ahle Wurst, "παλιό" λουκάνικο λόγω μακράς ωρίμανσης), που προσφέρεται στην ώριμη, αλλά και σε φρέσκια μορφή. Ένα γλύκισμα στη Φρανκφούρτη είναι τα Μπέτμενχεν (Bethmännchen), που είναι κομμάτια μάρτσιπαν (αμυγδαλόπαστας) φλαμπέ με αμύγδαλα.
Οικονομία
Μεγάλες και γνωστές εταιρίες με έδρα το κρατίδιο είναι η Deutsche Bank, Commerzbank, Fraport, Merck, B. Braun, Buderus και Deutsche Börse. Καμμία από τις μεγάλες βιομηχανίες μετάλλου ή ανθρακωρυχεία δεν βρίσκονται στην Έσση.
Μέσα μαζικής ενημέρωσης
Το Hessischer Rundfunk είναι η κρατική ραδιοφωνία και τηλεόραση της Έσσης, και μέλος της κοινοπραξίας ARD. Σημαντικότερη εφημερίδα είναι η Frankfurter Allgemeine Zeitung (FAZ) που διαβάζεται σε όλη τη Γερμανία. Αρκετοί εκδοτικοί οίκοι είχαν ή έχουν έδρα τη Φρανκφούρτη, όπου διοργανώνεται και η Διεθνής Έκθεση Βιβλίου.
Πολιτική, σύμβολα και ονομασία
Ο εθνικός ύμνος του κρατιδίου είναι το Hessenlied (ο ύμνος της Έσσης), ενώ η Σημαία της Έσσης είναι ερυθρόλευκη. Σύμβολο είναι το λιοντάρι. Το κρατίδιο ιδρύθηκε το 1947 ενώ παλαιότερα υπήρχαν μέχρι το 1918 τα πριγκιπάτα της Έσσης, που χωρίστηκαν από τους διαδόχους. Η ονομασία είναι Έσση (Hessen) και σπανιότερα η Χώρα τον Έσσων (Hessenland). Η αρχαία Ελληνική ονομασία είναι Ασσία και στα λατινικά Hassia.
Μια ιδιοτροπία στο σύνταγμα του κρατιδίου ήταν η ποινή θανάτου, που δεν μπορεί όμως να εκτελεστεί, διότι οι ομοσπονδιακοί νόμοι της Γερμανίας (στο γερμανικό σύνταγμα αναγράφεται η φράση "Bundesrecht bricht Landesrecht." (άρθρο 31 του γερμανικού συντάγματος) – Ο ομοσπονδιακός νόμος είναι ανώτερος από τον τοπικό νόμο. ) υπερισχύουν νομικά των νόμων των κρατιδίων. Κάθε τέσσερα χρόνια διεξάγονται τοπικές εκλογές στο κρατίδιο για την ανάδειξη των μελών του τοπικού Κοινοβουλίου (Landtag) με έδρα το Βίζμπαντεν. Πρωθυπουργός του κρατιδίου είναι ο Φόλκερ Μπουφιέ, προσκείμενος στην CDU από τις 31 Αυγούστου 2010.
Το 2018 η διάταξη για τη ποινή θανάτου αφαιρέθηκε από το σύνταγμα της Έσσης μετά από δημοψήφισμα, όπου το 83% των ψήφων ήταν υπέρ της κατάργησης.
2008
Οι εκλογές που διεξήχθησαν στις 27 Ιανουαρίου του 2008 είχαν ως αποτέλεσμα το κυβερνών κόμμα CDU (Χριστιανοδημοκρατική Ένωση) σχεδόν να ισοψηφίσει με τους Σοσιαλδημοκράτες SPD. Οι εκλογές ήταν οι πρώτες στις οποίες έλαβε μέρος το Κόμμα των Πειρατών (Piratenpartei).
2009
thumb|right|Αποτελέσματα των βουλευτικών εκλογών στην Έσση το 2009 Οι εκλογές του 2009 διεξήχθησαν πρόωρα στις 18 Ιανουαρίου 2009 μετά την αποτυχία των Σοσιαλδημοκρατών να σχηματίσουν κυβέρνηση μειοψηφίας. Το κυβερνών κόμμα Χριστιανοδημοκρατική Ένωση (CDU) όπως και η Αριστερά διατηρήθηκαν στα ίδια επίπεδα με τις εκλογές του 2008 και το πρώτο παρουσίασε μικρή αύξηση. Αντίθετα το Σοσιαλδημοκρατικό Κόμμα SPD απώλεσε 13%, ποσοστό που πήγε στο Ελεύθερο Δημοκρατικό Κόμμα (FDP). Οριακά με μόλις άνω του 5% εισήχθη στο τοπικό κοινοβούλιο το αριστερό κόμμα Η Αριστερά (Die Linke).
Νικόλαος Λεβίδης
Ο Νικόλαος Λεβίδης (Κέρκυρα, 25 Αυγούστου 1868 – Αθήνα, 1942) ήταν Έλληνας νομικός και πολιτικός.
Έργο του
Ως συγγραφέας ο Ν. Λεβίδης υπήρξε πληθωρικός. Έγραψε πολλά άρθρα και μελέτες από τις οποίες οι πιο αξιόλογες είναι: «Τα μοναστηριακά κτήματα» (1892) και «Βασιλεία συνταγματική μετά κοινοβουλευτισμού» (1934). Τη σημαντική βιβλιοθήκη του την κληροδότησε στον Φ. Σ. «Παρνασσός», του οποίου ήταν ιδρυτικό μέλος.
Πηγές
Κατηγορία:Βουλευτές Αττικής Κατηγορία:Έλληνες υπουργοί Ναυτικών Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Εσωτερικών Κατηγορία:Πρόεδροι της Βουλής των Ελλήνων Νικολαος Λ
Μέχρι το πλοίο
Το Μέχρι το πλοίο είναι μια ταινία σε σενάριο και σκηνοθεσία του Αλέξη Δαμιανού. Πρόκειται για μία από τις λίγες ταινίες του ελληνικού κινηματογράφου που επηρεάστηκαν εμφανώς από τον ιταλικό νεορεαλισμό.
Πλοκή
Η ταινία αφηγείται τρεις φάσεις από τη ζωή του ενός ορεσίβιου ανθρώπου, που κατεβαίνει στον κάμπο κι έπειτα στο λιμάνι του Πειραιά, για να μεταναστεύσει στην Αυστραλία. Κατά τη διάρκεια αυτού του οδοιπορικού, γίνεται μάρτυρας τριών μικροεπεισοδίων, μέσα από τα οποία δίνεται το κοινωνικό στίγμα του ελληνικού χωριού και η εξελικτική πορεία του από το βουνό στον κάμπο κι από κει στην πόλη (όπου και αντιστοιχούν οι τρεις στάσεις του ήρωα).
Παραγωγή
Η ταινία κυκλοφόρησε στις κινηματογραφικές αίθουσες τη σεζόν 1967-1968 και, κόβοντας 14.900 εισιτήρια, κατατάχθηκε στην 93η θέση ανάμεσα σε 99 ταινίες της ίδιας σεζόν.
Κέρδισε τιμητική διάκριση σκηνοθεσίας, βραβείο καλύτερης ταινίας ΕΚΚΑ (Ένωση Κριτικών Κινηματογράφου Αθηνών) στο πλαίσιο του 7ου Κινηματογραφικού Φεστιβάλ Θεσσαλονίκης το 1966, ενώ την επόμενη χρονιά, στο πλαίσιο του Φεστιβάλ Ιέρ της Γαλλίας, βραβείο σκηνοθεσίας.
Βιβλιογραφία
Κατηγορία:Ελληνικές ταινίες Κατηγορία:Ταινίες του 1966 Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες σε σκηνοθεσία Αλέξη Δαμιανού Κατηγορία:Ταινίες βασισμένες σε ελληνικά μυθιστορήματα Κατηγορία:Ταινίες βασισμένες σε έργα Κατηγορία:Ταινίες γυρισμένες στην Ελλάδα Κατηγορία:Ελληνικές ασπρόμαυρες ταινίες
Αμφιτρίτη Έβρου
Η Αμφιτρίτη είναι ένας οικισμός του νομού Έβρου.
Γεωγραφικά στοιχεία
Ανήκει στο Δήμο Αλεξανδρούπολης και βρίσκεται 8 χιλιόμετρα έξω από την πόλη. Κοντά στο χωριό βρίσκεται η Εγνατία Οδός.
Παραπομπές
Κατηγορία:Χωριά του νομού Έβρου Κατηγορία:Δήμος Αλεξανδρούπολης
Αχιλλέας Ασλανίδης
Ο Αχιλλέας Ασλανίδης είναι Έλληνας πρώην διεθνής ποδοσφαιριστής, ο οποίος αγωνιζόταν ως επιθετικός. Γεννήθηκε στην Καλαμαριά Θεσσαλονίκης στις 6 Ιανουαρίου 1950.
Σε συλλογικό επίπεδο
Έγινε ευρύτερα γνωστός τη δεκαετία του ‘70, αγωνιζόμενος αρχικά στον ΠΑΟΚ, με τον οποίο κατέκτησε το πρωτάθλημα το 1976 και δυο φορές το κύπελλο, το 1972 και το 1974. Στη συνέχεια και συγκεκριμένα το καλοκαίρι του 1976 μετακόμισε στην Αθήνα για λογαριασμό του Παναθηναϊκού, φορώντας τη φανέλα με το τριφύλλι για 3 περιόδους, όπου κατέκτησε πρωτάθλημα και κύπελλο τη σεζόν 1976-77.
Στις εθνικές ομάδες
Αγωνίστηκε 10 συνολικά φορές με την εθνική Ελλάδας, το διάστημα 1973-75. Το ντεμπούτο του πραγματοποιήθηκε στις 17 Ιανουαρίου 1973 στον εντός έδρας αγώνα με την Ισπανία (2-3), για τα προκριματικά του Μουντιάλ 1974, όταν υπό τις οδηγίες του Μπίλι Μπίνγκαμ αγωνίστηκε ως αλλαγή, αντικαθιστώντας τον Μίμη Παπαϊωάννου. Υπήρξε επίσης μέλος της εθνικής Ελπίδων, η οποία το 1971 κατέκτησε το 4ο Βαλκανικό Κύπελλο.
Τίτλοι
ΠΑΟΚ: Παναθηναϊκός:
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Παναθηναϊκού Κατηγορία:Επιθετικοί ποδοσφαιριστές
Αρμενική γλώσσα
Η αρμενική γλώσσα (αρμενικά: հայերեն լեզու — hayeren lezu IPA: [hajɛɹɛn lɛzu]) είναι ινδοευρωπαϊκή γλώσσα η οποία ομιλείται από τους Αρμενίους στη Δημοκρατία της Αρμενίας, στη Γεωργία (κυρίως σε περιοχές της περιφέρειας Σάμτσχε-Τζαβαχέτι, όπου οι Αρμένιοι, αποτελούν την πλειοψηφία του πληθυσμού) και στο Αζερμπαϊτζάν (στην αυτοανακυρηγμένη Δημοκρατία του Αρτσάχ, όπου σχεδόν όλοι είναι Αρμένιοι). Οι γλωσσολόγοι θεωρούν την αρμενική ως ανεξάρτητο κλάδο της ινδοευρωπαϊκής γλωσσικής οικογένειας. Ωστόσο, ορισμένοι γλωσσολόγοι όπως ο Clackson (1994), έχουν προτείνει ότι τα αρμενικά μπορεί να συγγενεύουν ιδιαίτερα με τα ελληνικά, υπό έναν αρμενοελληνικό κλάδο της ινδοευρωπαϊκής. Άλλοι έχουν προτείνει ότι μπορεί να υπήρχε ένας πιο πρόσφατος ινδοευρωπαϊκός κλάδος ο οποίος εξελίχτηκε στον αρμενικό κλάδο, στον ελληνικό κλάδο και στον ινδοϊρανικό κλάδο (Fortson 1994).
Η αρμενική γλώσσα στην Ελλάδα
Η αρμενική γλώσσα μιλιόταν στη Ελλάδα από 30.000 ομιλητές το 1928 και από περίπου 9.000 ομιλητές το 1951, σύμφωνα με τις επίσημες ελληνικές απογραφές. Πολλοί ομιλητές έχουν από τότε μεταναστεύσει στην Αρμενία. Η σημερινή κατάσταση της γλώσσας στην Ελλάδα είναι άγνωστη, καθώς η απογραφή του 1951 είναι η τελευταία που κατέγραφε τη γλώσσα του απογραφόμενου πληθυσμού. Μια κοινότητα ομιλητών της αρμενικής επιβιώνει στη Θεσσαλονίκη και παράγει μικρό αριθμό εντύπων και εκδόσεων στη γλώσσα της. Λειτουργούν, επίσης, στην Αθήνα τρία αρμενικά ιδιωτικά δημοτικά σχολεία και ένα αρμενικό ιδιωτικό γυμνάσιο, όπου φοιτούν περίπου 250 μαθητές, στα οποία διδάσκονται η αρμενική γλώσσα, η ιστορία και τα θρησκευτικά. Ωστόσο, η παλαιότερα μεγαλύτερη αρμενική κοινότητα της Θεσσαλονίκης δεν διαθέτει από το 1947 δικό της εκπαιδευτικό ίδρυμα. Το ίδιο συμβαίνει και με τις αρμενικές κοινότητες της Μακεδονίας, της Θράκης και της Κρήτης.
Το αρμενικό αλφάβητο
thumb|left|Αρμενικό χειρόγραφο από την πρώιμη Μεσαιωνική Περίοδο Η δημιουργία ενός αρμενικού αλφάβητου, από τον Αρμένιο Άγιο Μεσρώπ, σηματοδότησε και την έναρξη της αρμενικής λογοτεχνίας και σφυρηλάτησε την εθνική ενότητα των Αρμενίων. Λέγεται ότι ο Άγιος Μεσρώπ Μαστότς ανακάλυψε το αρμενικό αλφάβητο μετά από θεϊκό όραμα. Το αλφάβητο διέθετε αρχικά 36 γράμματα και η σειρά τους καθώς και η αντιστοιχία φωνήματος και γραμμάτων δείχνει ελληνική επιρροή, ωστόσο κάποια γράμματα έχουν σχηματιστεί με βάση τη συριακή γραφή. Αυτή η πρώτη γραφή είχε μόνο κεφαλαίους χαρακτήρες και ονομαζόταν γερκαταγκίρ (αρμ. երկաթագիր) δηλ. «σιδηρά γραφή». Εν συνεχεία ο αριθμός των γραμμάτων ανήλθε στα 38. Η γραφή αυτή χρησιμοποιείται βασικά μέχρι σήμερα, αν και υπάρχουν διαφορές στην προφορά μεταξύ της δυτικής αρμενική (η γλώσσα της Διασποράς) και της ανατολικής αρμενικής (η επίσημη γλώσσα της Δημοκρατίας της Αρμενίας). Κατά την περίοδο που η Αρμενία ήταν σοβιετική δημοκρατία, πραγματοποιήθηκε ορθογραφική μεταρρύθμιση, την οποία όμως δεν ακολούθησε η αρμενική Διασπορά, με αποτέλεσμα οι δύο διάλεκτοι να διακρίνονται και με βάση το σύστημα γραφής. Η ανατολική αρμενική ομιλείται κατά κύριο λόγο στην Αρμενία, στη Γεωργία, το Ιράν, το Αρτσάχ και τη Ρωσία, ενώ η δυτική αρμενική στον υπόλοιπο κόσμο.
Εξωτερικοί σύνδεσμοι
Κατηγορία:Ινδοευρωπαϊκές γλώσσες Κατηγορία:Γλώσσες της Αρμενίας Κατηγορία:Γλώσσες της Γεωργίας Κατηγορία:Γλώσσες του Ιράν Κατηγορία:Γλώσσες του Καζακστάν Κατηγορία:Γλώσσες της Ελλάδας Κατηγορία:Γλώσσες της Κύπρου Κατηγορία:Γλώσσες του Καυκάσου Κατηγορία:Γλώσσες του Λιβάνου Κατηγορία:Γλώσσες της Ρωσίας Κατηγορία:Γλώσσες της Τουρκίας Κατηγορία:Γλώσσες του Αζερμπαϊτζάν Κατηγορία:Γλώσσες του Κουρδιστάν Κατηγορία:Συγκολλητικές γλώσσες
Κύπελλο Εθνών Αφρικής 2015
Το Κύπελλο Εθνών Αφρικής 2015 ή αλλιώς Κόπα Άφρικα 2015 είναι η 30η διοργάνωση του θεσμού και διεξήχθη στην Ισημερινή Γουινέα στο διάστημα 17 Ιανουαρίου 2015-8 Φεβρουαρίου 2015. Αρχικά διοργανώτρια χώρα είχε ανακηρυχθεί το Μαρόκο, όμως η ομοσπονδία της χώρας αρνήθηκε εν τέλει να φιλοξενήσει τη διοργάνωση λόγω του ιού Έμπολα. Έτσι η αφρικανική ομοσπονδία την απέκλεισε οριστικά από την διοργάνωση. Τελικά, όμως, αποφασίστηκε η Ισημερινή Γουινέα να φιλοξενήσει την διοργάνωση. Η πρωταθλήτρια της προηγούμενης διοργάνωσης το 2013 ήταν η ομάδα της Νιγηρίας.
Φάση Ομίλων
Η κλήρωση για τους ομίλους πραγματοποιήθηκε στις 3 Δεκεμβρίου 2014 στο Μαλάμπο,της Ισημερινής Γουινέας.
1ος όμιλος
Όλες οι ώρες είναι σε ώρα Ελλάδος.
Πίνακας φάσης νοκ-άουτ
Στη φάση νοκ-άουτ προκρίνονται οι δύο πρώτες ομάδες κάθε ομίλου.
Δείτε Επίσης
Προκριματικά Κόπα Άφρικα 2015
Πηγές
2015 Κυπελλο Εθνων Αφρικης Κυπελλο Εθνων Αφρικης 2015
Ιπτάμενο Πανεπιστήμιο
Από τα τέλη του 18ου αιώνα και μέχρι τις αρχές του 20ου, περιοχές όπου κατοικούσαν Πολωνοί βρέθηκαν υπό την Ρωσική Αυτοκρατορία. Κάποτε στις περιοχές αυτές η τοπική γλώσσα και πολιτισμός τέθηκε υπό απαγόρευση με στόχο την ρωσοποίηση των Πολωνών. To 1863 απαγορεύτηκε η δημόσια χρήση της Πολωνικής γλώσσας και από τη δεκαετία του 1880 απαγορεύτηκε και στα σχολεία. Κατά την εποχή αυτή οι Πολωνοί οργάνωσαν ένα κρυφό σύστημα εκπαίδευσης, αρχικά σε σπίτια. Αργότερα έγινε συνένωση αυτών των διάσπαρτων διδασκαλείων σε ένα κρυφό πανεπιστήμιο που ονομάστηκε "Ιπτάμενο Πανεπιστημίο" (Uniwersytet Latający). Αυτό λειτούργησε το 1885 έως 1905 στη Βαρσοβία και από αυτό απεφοίτησαν χιλιάδες άνδρες και γυναίκες επιστήμονες, μεταξύ των οποίων και η Μαρία Κιουρί.
Παραπομπές
κατηγορία:Εκπαίδευση στην Πολωνία Κατηγορία:Ανθρώπινα δικαιώματα στην Πολωνία Κατηγορία:Κρυφή εκπαίδευση Κατηγορία:Πολωνία του Συνεδρίου
Αριστείδης Οικονόμος
Βιογραφικά στοιχεία
Γεννήθηκε στα Καλάβρυτα το 1835. Ήλθε στην Αθήνα όπου τέλειωσε το Γυμνάσιο και σπούδασε νομικά στο Πανεπιστήμιο Αθηνών όπου αποφοίτησε το 1857 .Εργάστηκε δικαστικός στην Πάτρα ενώ ως αντιοθωνικός μετείχε στα γεγονότα του Οκτωβρίου του 1862. Έπειτα διορίσθηκε ανακριτής στην Ερμούπολη όπου κατά την παραμονή του εκεί συνδέθηκε με φιλία με τον Χριστόδουλο Ευαγγελίδη. Εξάσκησε το επάγγελμα του δικαστή έως το 1878 κι έπειτα δίδαξε στο Πανεπιστήμιο Αθηνών πολιτική οικονομία. Διετέλεσε πρωτοδίκης, πρόεδρος πρωτοδικών, εφέτης και Εισαγγελέας εφετών. Εξέδωσε το περιοδικό περιοδικό Οικονομική Επιθεώρησις από το 1873 έως το 1890 και το περιοδικό Εφημερίς των Φυλακών, επίσης και δύο εφημερίδες Νέαι Ιδέαι και Υπερασπιστής του Λαού.
Πολιτική και κοινωνική φιλοσοφία του Αριστείδη Οικονόμου
Ασχολούμενος με την πολιτική οικονομία είναι οπαδός του φιλελευθερισμού. Εισάγει και καλλιεργεί το συνεταιριστικό πνεύμα, φροντίζει για την ανομόρφωση του κλήρου και συγκρούεται με την επίσημη εκκλησία. Πιστεύει στην αξία της λαϊκής κυριαρχίας, ενεργεί προς την κατεύθυνση της οργάνωσης της εργατικής τάξης, καθιερώνει μεθοδικά το θεσμό της απεργίας. Υπερασπίζεται τον Τρικούπη και αργότερα τον Κλεάνθη Τριαντάφυλλο, οι οποίοι είχαν καταδιωχθεί για εξύβριση βασιλικών προσώπων.
Παραπομπές
Κατηγορία:Έλληνες δικαστικοί Κατηγορία:Βουλευτές Καλαβρύτων
Γουίλ Σμιθ
Ο Γουίλαρντ Κάρολ "Γουίλ" Σμιθ (αγγλικά: Willard Carroll "Will" Smith, 19 Δεκεμβρίου 1968 - ) είναι Αμερικανός ηθοποιός, παραγωγός, στιχουργός και ράπερ. Έχει γνωρίσει την επιτυχία στην τηλεόραση, το κινηματογράφο και τη μουσική. Τον Απρίλιο του 2007, το περιοδικό Newsweek τον αποκάλεσε "τον πιο ισχυρό ηθοποιό του Χόλιγουντ". Ο Σμιθ έχει προταθεί πέντε φορές για Χρυσή Σφαίρα και δύο φορές για Όσκαρ και έχει κερδίσει τέσσερα βραβεία Γκράμι.
Στα τέλη της δεκαετίας του 1980, ο Σμιθ απέκτησε κάποια φήμη ως ράπερ με το όνομα The Fresh Prince. Το 1990, η δημοτικότητά του αυξήθηκε δραματικά όταν πρωταγωνίστησε στην δημοφιλή τηλεοπτική σειρά του NBC Ο πρίγκιπας του Μπελ Αιρ, η οποία διήρκεσε έξι σεζόν (1990–1996) και έχει προβληθεί σε πολλά τηλεοπτικά δίκτυα από τότε. Μετά το τέλος αυτής της σειράς, ο Σμιθ στράφηκε στον κινηματογράφο, όπου πρωταγωνίστησε σε πολλές επιτυχημένες ταινίες. Είναι ο μοναδικός ηθοποιός που έχει οχτώ συνεχόμενες ταινίες με απολαβές στο εγχώριο box office πάνω από 100 εκατομμύρια δολάρια και ο μοναδικός που έχει οχτώ συνεχόμενες ταινίες στις οποίες πρωταγωνιστεί με άνοιγμα στην 1η θέση στο εγχώριο box office.
μικρογραφία|Ο Σμιθ στην τελετή λήξης του [[Παγκόσμιο Κύπελλο Ποδοσφαίρου 2018|Παγκοσμίου Κυπέλλου Ποδοσφαίρου 2018 στο Σότσι της Ρωσίας|260x260εσ]]Το περιοδικό Forbes τον έχει κατατάξει ως τον πιο ακριβοπληρωμένο ηθοποιό παγκοσμίως. Το 2014, οι 17 από τις 21 ταινίες του, στις οποίες είχε πρωταγωνιστικό ρόλο, απέδωσαν συνολικές απολαβές παγκοσμίως πάνω από $100 εκατομμύρια έκαστη ενώ πέντε από αυτές είχαν συνολικές απολαβές πάνω από $500 εκατομμύρια εκάστη στα παγκόσμια box office. Το 2016, οι ταινίες του είχαν απολαβές $7,5 εκατομμύρια στα παγκόσμια box office. Για τις ερμηνείες του ως πυγμάχος Μοχάμεντ Άλι στην ταινία Ali (2001) και ως χρηματιστής Κρις Γκάρντνερ στην ταινία Το κυνήγι της ευτυχίας (2006), ο Σμιθ έλαβε υποψηφιότητα για βραβείο Όσκαρ Α' Ανδρικού Ρόλου. Το 2022 βραβεύτηκε τελικά με το Όσκαρ Α' Ανδρικού ρόλου για την ερμηνεία του στην ταινία Η μέθοδος των Γουίλιαμς (2021).
Βιογραφία
Γεννήθηκε στις 19 Δεκεμβρίου 1968 στη Φιλαδέλφεια της Πενσυλβάνιας από τους Καρολίν Μπράιτ και Γουίλαρντ Κάρολ Σμιθ. Έχει μια μεγαλύτερη αδελφή, την Πάμελα και δύο μικρότερα δίδυμα αδέλφια, τους Χάρι και Έλεν. Φοίτησε αρχικά στο ιδιωτικό καθολικό σχολείο Our Lady of Lourdes και συνέχισε στο λύκειο Overbook. Έχει αναφέρει δημόσια ότι απέρριψε μια υποτροφία για να σπουδάσει στο ΜΙΤ επειδή "ήθελε να ραπάρει". Έχει πει επίσης ότι είχε γίνει δεκτός σε ένα θερινό πρόγραμμα μηχανικής του ΜΙΤ για μαθητές λυκείου αλλά δεν το παρακολούθησε ποτέ.
Προσωπική ζωή
Από το 1992 έως το 1995 ήταν παντρεμένος με την ηθοποιό Σέρι Ζαμπίνο, με την οποία απέκτησε έναν γιο, τον Τρέι Σμιθ (11 Νοεμβρίου 1992 - ).
Το 1997 παντρεύτηκε την επίσης ηθοποιό Τζέιντα Πίνκετ και μαζί απέκτησαν δύο παιδιά: τον Τζέιντεν Σμιθ (8 Ιουλίου 1998 - ) και τη Γουίλοου Σμιθ (31 Οκτωβρίου 2000 - ). Όλα του τα παιδιά ασχολούνται επαγγελματικά με τη μουσική και την υποκριτική. Ο Σμιθ και η οικογένειά του κατοικούν στο Λος Άντζελες.
Τον Απρίλιο του 2022, η Αμερικανική Ακαδημία Κινηματογράφου ανακοίνωσε ότι εξαιτίας του περιστατικού με τον Κρις Ροκ, του απαγορεύει να παρευρίσκεται στην τελετή Βραβείων Όσκαρ, καθώς και σε κάθε εκδήλωση και δραστηριότητα της Ακαδημίας, για 10 χρόνια.
Θρησκευτικές απόψεις
Παρόλο που ο Σμιθ ανατράφηκε ως βαπτιστής και φοίτησε σε καθολικά σχολεία, δεν θεωρεί πλέον τον εαυτό του θρησκευόμενο άτομο. Αν και δεν έχει ασπαστεί τη σαϊεντολογία και έχει αρνηθεί τις φήμες που ισχυρίζονται ότι είναι μέλος της Εκκλησίας της Σαϊεντολογίας, ο ίδιος έχει μιλήσει υπέρ αυτής λέγοντας "Πιστεύω ότι αρκετές από τις ιδέες της σαϊεντολογίας είναι εξαιρετικές και επαναστατικές και μη θρησκευτικού περιεχομένου".
Το 2007 ο Σμιθ δώρισε $1,3 εκατομμύρια σε κοινωφελείς οργανισμούς, από τα οποία τα $450.000 πήγαν σε δυο θρησκευτικές κοινότητες και $122.500 πήγαν σε τρεις οργανισμούς σαϊεντολογίας. Το υπόλοιπο ποσό μοιράστηκε σε "ένα τζαμί στο Λος Άντζελες, χριστιανικά σχολεία και εκκλησίες και το Yitzhak Rabin Memorial Center στο Ισραήλ". Ο Σμιθ και η σύζυγός του έχουν επίσης ιδρύσει ένα ιδιωτικό δημοτικό σχολείο στην Καλιφόρνια, το New Village Leadership Academy. Η φορολογική δήλωση του Σμιθ έδειξε ότι ο ίδιος ο Σμιθ δώρησε $1,2 εκατομμύρια στο σχολείο αυτό το 2010.
Πολιτικές απόψεις
Ο Σμιθ δώρησε $4.600 στην προεκλογική καμπάνια του δημοκρατικού Μπαράκ Ομπάμα για τις προεδρικές εκλογές του 2008. Στις 11 Δεκεμβρίου 2009, ο Σμιθ και η σύζυγός του ήταν οι οικοδεσπότες στην τελετή απονομής του Νόμπελ Ειρήνης στο Όσλο της Νορβηγίας ώστε να γιορτάσουν τη λήψη του εν λόγω βραβείου από τον Ομπάμα.
Το 2012, ο Σμιθ δήλωσε ότι υποστήριζε τη νομιμοποίηση του γάμου ομοφύλων.
Μόλιστα Ιωαννίνων
340px|right|thumb|Άποψη της Μόλιστας από το δρόμο προς Γανναδιό.
Η Μόλιστα είναι χωριό του νομού Ιωαννίνων, που βρίσκεται στις βόρεις υπώρειες του Σμόλικα σε υψόμετρο 840 μέτρων, 28 χλμ. μετά την Κόνιτσα στο δρόμο Ιωαννίνων-Κοζάνης. Αποτελεί ομώνυμο Τοπικό διαμέρισμα στο Δήμο Κόνιτσας και έχει σήμερα 23 μόνιμους κατοίκους, σύμφωνα με την τελευταία απογραφή του 2011. Γειτνιάζει με το Μοναστήρι και το Γανναδιό.
Το χωριό κατοικείται το χειμώνα από ελάχιστους κατοίκους.Το χωριο δε διαθέτει καφέ, εστιατόρια ή ξενοδοχεία. Τη θερινή περίοδο ο πληθυσμός του απαρτίζεται κυρίως από συνταξιούχους, κατοίκους των αστικών κέντρων αν και τα τελευταία χρόνια παρατηρείται και μια επιστροφή των νεότερων γενιών κυρίως ως μέρος των θερινών διακοπών. Χαρακτηρίζεται από ιδιαίτερο αρχιτεκτονικό πλούτο (ανήκει στα Πέτρινα Χωριά της Ηπείρου) και αξιόλογα αρχοντικά ενώ πολιούχος της Μόλιστας είναι ο Άγιος Νικόλαος. Χαρακτηριστική είναι η βρύση στην είσοδο του χωριού. Το πανηγύρι του χωριού παλαιότερα πραγματοποιείτο κάθε χρόνο στις 15 Αυγούστου με παραδοσιακά όργανα, συνήθως με οργανοπαίχτες από την ευρύτερη περιοχή της Κόνιτσας.Τα τελευταία χρόνια το έθιμο τείνει να εκλείψει.
Οικονομική δραστηριότητα
Κυρίως λόγω της στενότητας των πόρων και του εξαιρετικά άγονου εδάφους τα κυριότερα επαγγέλματα για τους άντρες ήταν αυτά των μαστόρων της πέτρας και των εμπόρων που υπήρξαν μετανάστες αρχικά στην Αίγυπτο και τη Ρουμανία.
Σήμερα, ελάχιστες δραστηριότητες έχουν απομείνει, όπως η μελισσοκομία, η καλλιέργεια κηπευτικών, η κτηνοτροφία και η υποδοχή επισκεπτών-τουριστών στον μοναδικό ξενώνα του χωριού. Αρκετά αναπτυγμένη ήταν και μέχρι πρόσφατα η οικοδομική δραστηριότητα τους θερινούς μήνες, κυρίως λόγω επισκευής παλαιών σπιτιών αλλά και ανέγερσης νέων.
Ιστορικά στοιχεία
Το χωριό δεν είναι γνωστό πότε ιδρύθηκε. Πιστεύεται ότι πιθανότατα είναι 3.000 ετών, όπως φαίνεται από ληκύθους που έφερε στο φως η αρχαιολογική σκαπάνη και περιέχουν τέφρα. Από τα ίδια ευρήματα πιθανολογείται ότι οι πρώτοι κάτοικοι του οικισμού ήταν Μολοσσοί. Άλλες εκδοχές κάνουν λόγο για κατοίκηση του χωριού μεταγενέστερα, στα βυζαντινά χρόνια και το 17ο αιώνα. Για την ονομασία, λέγεται πως αυτή προήλθε από το Μολοσσία ενώ άλλες εκδοχές θεωρούν την ονομασία του χωριού αλβανικής ή σλαβικής προέλευσης.
Η προφορική παράδοση αναφέρει ότι οι κάτοικοι της Μόλιστας είναι εξελληνισμένοι βλάχικοι πληθυσμοί που έλκουν την καταγωγή τους από το Σκαμνέλι του Ζαγορίου απ΄όπου εκδιώχθηκαν από έναν πασά τον 17ο αιώνα. Στο παρελθόν η Μόλιστα μαζί με το Μοναστήρι και το Γανναδιό αποτελούσαν μια ενιαία κοινότητα που διαιρέθηκε αργότερα σε τρεις ξεχωριστές. Από το 1999 με το Σχέδιο Καποδίστριας και οι τρεις κοινότητες αποτελούν τοπικά διαμερίσματα (τοπικές κοινότητες με την νέα ορολογία του Προγράμματος Καλλικράτης) του Δήμου Κόνιτσας.
Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:
Αρχιτεκτονική
260px|right|thumb| Η είσοδος του Ναού του Αγίου Νικολάου στην Μόλιστα Εντυπωσιακή σε χρώμα και ποικιλία είναι η αρχιτεκτονική των σπιτιών της Μόλιστας, που χαρακτηρίζεται από έντονα παραδοσιακά στοιχεία αλλά και πρωτοτυπία. Το πιο επιβλητικό κτίσμα είναι αυτό του Αγίου Νικολάου, ενός μεσαίου μεγέθους ναού, με εντυπωσιακά εσωτερικά ξύλινα τέμπλα που σκαλίστηκαν από Μετσοβίτες ξυλουργούς. Ο ναός οικοδομήθηκε το 1878 κατόπιν δωρεάς του Μολιστινού ευεργέτη Γέγιου.
Εξωτερικοί σύνδεσμοι
Κατηγορία:Χωριά του νομού Ιωαννίνων Κατηγορία:Δήμος Κόνιτσας
Ελληνικό Κύπελλο Χειμερινών Ρίψεων
Το Ελληνικό Κύπελλο Χειμερινών Ρίψεων είναι το εθνικό κύπελλο στον στίβο της Ελλάδας, που διοργανώνεται από τον Σύνδεσμο Ελληνικών Γυμναστικών Αθλητικών Σωματείων κάθε χρόνο κατά τις χειμερινές περιόδους και δικαίωμα συμμετοχής έχουν επίσης αθλητές κάτω από την ηλικία των 20 και των 18.
Η διοργάνωση αφορά μόνο τους αθλητές που ειδικεύονται στα αγωνίσματα ρίψεων που είναι η δισκοβολία, ο ακοντισμός, η σφυροβολία και η σφαιροβολία. Το χειμερινό αυτό γεγονός διεξάγεται κάθε Μάρτιο από τον Σ.Ε.Γ.Α.Σ. πριν το Ευρωπαϊκό Κύπελλο Χειμερινών Ρίψεων που ιδρύθηκε το 2001. Στόχο έχει ως αντιστάθμισμα στο γεγονός ότι οι διοργανώσεις κλειστού στίβου δεν μπορούν να φιλοξενήσουν τις μεγαλύτερες ρίψεις, με εξαίρεση τη σφαιροβολία. Αυτό επιτρέπει στους αθλητές που ειδικεύονται στις ρίψεις να προετοιμαστούν για την σεζόν του ανοιχτού στίβου που ακολουθεί.
Το Κύπελλο Χειμερινών Ρίψεων πραγματοποιήθηκε για πρώτη φορά το 2015 στις 14 Μαρτίου στη Θεσσαλονίκη στο Προπονητήριο ρίψεων «Κώστας Σπανίδης» στο Εθνικό Καυτανζόγλειο Στάδιο.
Εξωτερικοί σύνδεσμοι
Κατηγορία:Διοργανώσεις στίβου στην Ελλάδα
Normalsegelapparat
Το Normalsegelapparat του Λίλιενταλ (γερμανικά: «συσκευή κανονικής αιώρησης») είναι ανεμόπτερο που σχεδίασε ο Ότο Λίλιενταλ στη Γερμανία στα τέλη του 19ου αιώνα. Είναι το 11ο ανεμόπτερο που κατασκεύασε ο Λίλιενταλ. Θεωρείται ως το πρώτο αεροπλάνο το οποίο παρήχθη σειριακά, με τα μοντέλα να κατασκευάζονται μεταξύ 1893 και 1896.
Έχει γίνει γνωστό πως πωλήθηκαν εννέα μοντέλα, και πως στους αγοραστές περιλαμβάνονται ο Ρώσος επιστήμονας Νικολάι Ζουκόφσκι και Αμερικανός επιχειρηματίας Ουίλιαμ Ράντολφ Χερστ. Τρία αυθεντικά ανεμόπτερα διατηρούνται σε μουσεία (Λονδίνο, Μόσχα και Ουάσινγκτον ), και τμήμα ενός στο Μόναχο. Ένα παρόμοιο ανεμόπτερο, το Sturmflügelapparat («συσκευή πτερύγων καταιγίδας») διατηρείται στο Τεχνικό Μουσείο της Βιέννης.
Συνήθως οι πτήσεις του Λίλιενταλ με αυτό το ανεμόπτερο κάλυπταν απόσταση 250 μέτρων, ξεκινώντας από την κορυφή ενός αναχώματος απογείωσης που ο ίδιος είχε κατασκευάσει, κοντά στο Βερολίνο. Ένα τοξωτό πλαίσιο ή "Prellbügel" χρησιμοποιούνταν για τη μείωση της επίδρασης σε περίπτωση συντριβής. Με το ανεμόπτερο αυτό, ο Λίλιενταλ πραγματοποίησε την τελευταία του πτήση στις 9 Αυγούστου 1896, στην οποία παρά λίγο να σκοτωθεί. Τραυματίστηκε σοβαρά και μία μέρα αργότερα πέθανε. Αργότερα το Normalsegelapparat εξελίχθηκε σε διπλάνο.
Χαρακτηριστικά (τυπικά)
thumb|Αμερικανικό δίπλωμα ευρεσιτεχνίας: Ιπτάμενη μηχανή του Λίλιενταλ
Επιδόσεις
Πηγή
Εξωτερικοί σύνδεσμοι
Κατηγορία:Αεροσκάφη
Φ.Σ. Κοζάνη
150px|μικρογραφία|Το πρώην λογότυπο του Φ.Σ. Κοζάνη Το Φίλαθλο Σωματείο Κοζάνη είναι ελληνικό ποδοσφαιρικό σωματείο το οποίο εδρεύει στην Κοζάνη. Ιδρύθηκε το καλοκαίρι του 1964 από τη συγχώνευση του Ολυμπιακού Κοζάνης (έτος ίδρυσης 1928, Αριθμός Μητρώου Ε.Π.Ο. 106) και του Μακεδονικού Κοζάνης (έτος ίδρυσης επίσης 1928, Αριθμός Μητρώου Ε.Π.Ο. 125). Η νέα ομάδα που προέκυψε το 1964 από την συγχώνευση αγωνίστηκε με τον Αριθμό Μητρώου Ε.Π.Ο. 106 του Ολυμπιακού Κοζάνης γι' αυτό και επίσημα η ομάδα εξακολούθησε να φαίνεται ως Ολυμπιακός Κοζάνης για τα επόμενα 4 χρόνια. Το 1968 έγινε η τυπική μετονομασία του Ολυμπιακού Κοζάνης σε «Φίλαθλο Σωματείο Κοζάνη» το οποίο ακόμα και σήμερα διατηρεί τον Αριθμό Μητρώου Ε.Π.Ο. 106.
Το έμβλημα του είναι το ρολόι (καμπαναριό) που βρίσκεται στην κεντρική πλατεία της Κοζάνης καθώς και το έτος 1928 ως φόρος τιμής στο κοινό έτος ίδρυσης των δύο ομάδων (Ολυμπιακός και Μακεδονικός) που συνενώθηκαν το 1964 για να δημιουργηθεί η Κοζάνη. Τα χρώματα του είναι το κόκκινο (από το κόκκινο του Ολυμπιακού Κοζάνης που τα χρώματα του ήταν το κόκκινο και το κίτρινο) και το λευκό (από το λευκό του Μακεδονικού Κοζάνης που τα χρώματα του ήταν το μπλε και το λευκό). Χρησιμοποιεί ως αγωνιστική έδρα το Δημοτικό Στάδιο Κοζάνης, το οποίο έχει χωρητικότητα 3.500 Θέσεων.
Στο παρελθόν η Κοζάνη είχε αρκετές παρουσίες στη Β΄ εθνική (η τελευταία την περίοδο 1982-83) και η καλύτερη θέση που κατέκτησε ήταν η 6η, την περίοδο 1970-71. Στη συνέχεια αγωνίστηκε για αρκετά χρόνια στη Γ΄ εθνική, και καλύτερή της θέση ήταν η 3η, το 1987-88 (Βόρειος Όμιλος), 1989-90 (Βόρειος Όμιλος), 1997-98 (Βόρειος Όμιλος) και 1999-2000 (Ενιαία Γ' Εθνική).
Τη σεζόν 2015-16 τερμάτισε 10η στον 1ος Όμιλο της Γ' Εθνικής και υποβιβάστηκε για πρώτη φορά στην ιστορία της στο τοπικό πρωτάθλημα της ΕΠΣ Κοζάνης. Τη σεζόν 2019-20 κατέκτησε την 1η θέση στην Α΄ Κατηγορία της Ε.Π.Σ. Κοζάνης και την επιστροφή της στη Γ΄ Εθνική Κατηγορία.
Τη σεζόν 2021-22 κέρδισε τη πρώτη θέση στον δεύτερο όμιλο της Γ΄ Εθνικής Κατηγορίας όμως μετά από ένσταση του Μακεδονικού Νεάπολης και δικαστικές διαμάχες στην Ε.Π.Ο. και στο CAS η Ε.Π.Ο. αποφάσισε να θεωρήσει τον Μακεδονικό Νεάπολης ως πρώτο του 2ου Ομίλου και να μην αφήσει την Κοζάνη να συμμετάσχει στο Ειδικό Πρωτάθλημα ανόδου στη Super League 2.
Τη σεζόν 2022-23, μέσω των play-off ανόδου της Γ΄ Εθνικής Κατηγορίας, η Κοζάνη κέρδισε την άνοδο και από την αγωνιστική περίοδο 2023–2024, θα αγωνίζεται στο δεύτερο τη τάξει επαγγελματικό πρωτάθλημα της Super League 2 με την επωνυμία «'''Φ.Σ. Κοζάνη Π.Α.Ε.'''».
Γνωστοί παίκτες που έχουν κάνει τα πρώτα βήματα τους στην Κοζάνη πριν πάρουν μεταγραφή σε ομάδες Α΄ Εθνικής Κατηγορίας είναι ο Δημήτρης Γκέσιος, ο Χρήστος Ζήφκας, ο Παντελής Καπετάνος, ο Κώστας Καπετάνος, ο Βαγγέλης Καούνος, ο Μανώλης Σκούφαλης, ο Νίκος Γεωργιάδης, ο Δημήτρης Αμαραντίδης, κ.α.
Αγωνιστική Πορεία
μικρογραφία|Δημοτικό Στάδιο Κοζάνης 1964-65 1η θέση στην Α' Κατηγορία ΕΠΣ Βόρειο Δυτικής Μακεδονίας - άνοδος στην Β' Εθνική (Πρόεδρος: Μερκούρης Κυρατσούς, Προπονητής: Κωνσταντίνος Στυλιανού, Πρώτος Σκόρερ: Τηλέμαχος Σπανίδης 16 γκολ).
1966-67 9η θέση στην Β' Εθνική 3ος Όμιλος (Πρόεδρος: Πρόδρομος Χαραλαμπίδης - Μερκούρης Κυρατσούς, Προπονητής: Μιχάλης Μπαλτατζής, Πρώτος Σκόρερ: Παύλος Τσακιρίδης 7 γκολ).
1967-68 13η θέση στην Β' Εθνική 3ος Όμιλος (Πρόεδρος: Ιωάννης Γκοβεδάρος, Προπονητής: Μιχάλης Μπαλτατζής, Πρώτος Σκόρερ: Γιάννης Πισλής 7 γκολ).
1968-69 7η θέση στην Β' Εθνική Βόρειος Όμιλος (Πρόεδρος: Ιωάννης Ζυμπάς - Κυριάκος Κυριακού, Προπονητής: Γιώργος Καρπούζας, Πρώτος Σκόρερ: Γιάννης Πισλής 9 γκολ).
1969-70 11η θέση στην Β' Εθνική 3ος Όμιλος (Πρόεδρος: Ελευθέριος Βέλλιος, Προπονητής: Κωνσταντίνος Στυλιανού - Γιούρκας Σεϊταρίδης, Πρώτος Σκόρερ: Δημήτρης Γκέσιος 10 γκολ).
1970-71 6η θέση στην Β' Εθνική 3ος Όμιλος (Πρόεδρος: Σ. Κιτσόπουλος, Προπονητής: Νικόλαος Αγγελάκης - Γιώργος Σιόγκας - Αργύρης Καλλιανιώτης, Πρώτος Σκόρερ: Δημήτρης Γκέσιος 11 γκολ).
1971-72 18η θέση στην Β' Εθνική 3ος Όμιλος - υποβιβασμός στην Α' Κατηγορία ΕΠΣ ΒορειοΔυτικής Μακεδονίας (Πρόεδρος: Ιωάννης Πιπιλής, Προπονητής: Π. Δεληγιώργης - Π. Σπανίδης, Πρώτος Σκόρερ: Δημήτρης Γκέσιος 12 γκολ).
1972-73 1η θέση στην Α' Κατηγορία ΕΠΣ Βόρειο Δυτικής Μακεδονίας - ηττήθηκε σε αγώνα μπαράζ από τον Αχιλλέα Φαρσάλων με 0-1 για την άνοδο στη Β' Εθνική (Πρόεδρος: Ιωάννης Ζυμπάς, Προπονητής: Αντώνης Τρούλιαλης, Πρώτός Σκόρερ: Ζήσης Καλέας 19 γκολ).
1974-75 11η θέση στην Β' Εθνική 3ος Όμιλος (Πρόεδρος: Παναγιώτης Αποστολίδης, Προπονητής: Στέφανος Πετρίτσης - Γιάννης Καρακασίδης, Πρώτος Σκόρερ: Νίκος ("Κολιός") Λαζόγκας 7 γκολ).
1975-76 17η θέση στην Β' Εθνική Βόρειος Όμιλος (Πρόεδρος: Παναγιώτης Αποστολίδης - Ιωάννης Γκοβεδάρος, Προπονητής: Γεώργιος Σταμπουλής - Γεώργιος Κερμενίδης, Πρώτος Σκόρερ: Γιώργος Δράμαλης 9 γκολ).
1976-77 20η θέση στην Β' Εθνική Βόρειος Όμιλος - υποβιβασμός στην Εθνική Ερασιτεχνική (Πρόεδρος: Ιωάννης Γκοβεδάρος, Προπονητής: Θανάσης Σούλης - Αργύρης Καλλιανιώτης - Γιώργος Χασιώτης - Παναγιώτης Σπανίδης - Κωνσταντίνος Παπαγιαννάκης, Πρώτος Σκόρερ: Κώστας Κωστόπουλος 7 γκολ).
1977-78 3η θέση στην Εθνική Ερασιτεχνική 3ος Όμιλος (Πρόεδρος: Δημήτριος Κλείδης, Προπονητής: Κωνσταντίνος Παπαγιαννάκης - Μάρκος Τσιρέκας - Παύλος Τσακιρίδης, Πρώτος Σκόρερ: Κώστας Κωστόπουλος 23 γκολ).
1979-80 17η θέση στην Β' Εθνική Βόρειος Όμιλος - υποβιβασμός στην Εθνική Ερασιτεχνική (Πρόεδρος: Δημήτριος Κλείδης, Προπονητής: Θανάσης Σούλης - Βαγγέλης Σανόπουλος, Πρώτος Σκόρερ: Κώστας Κωστόπουλος 23 γκολ).
1981-82 14η θέση στην Β' Εθνική Βόρειος Όμιλος (Πρόεδρος: Νικόλαος Κουρκούτας, Προπονητής: Νίκος Κασάπης, Πρώτος Σκόρερ: Σωτήρης Βλάχος 7 γκολ).
1982-83 10η θέση στην Β' Εθνική Βόρειος Όμιλος - υποβιβασμός στη νεοιδρυθείσα Γ' Εθνική (Πρόεδρος: Νικόλαος Κουρκούτας. Προπονητής: Γιάννης Καρακασίδης. Πρώτος Σκόρερ: Δημήτρης Καραθανάσης 19 γκολ).
1983-84 13η θέση στην Γ' Εθνική Βόρειος Όμιλος (Πρόεδρος: Δημήτρης Μπαλτίδης. Προπονητής: Λάκης Χωλόπουλος, Οικονόμου.)
1984-85 8η θέση στην Γ' Εθνική Βόρειος Όμιλος (Πρόεδρος: Δημήτρης Μπαλτίδης, Προπονητής: Δημήτρης Καλογιάννης (1η-32η αγωνιστική), Πρώτος Σκόρερ: Θόδωρος Μανδραβέλης 9 γκολ).
1985-86 10η θέση στην Γ' Εθνική Βόρειος Όμιλος (Πρόεδρος: Δημήτρης Μπαλτίδης, Προπονητής: Τάκης Κωνσταντινίδης (1η-17η αγωνιστική), Νίκος Γκουσγκούνης (18η-38η αγωνιστική), Πρώτος Σκόρερ: Τάκης Σταθόπουλος 9 γκολ).
1986-87 7η θέση στην Γ' Εθνική Βόρειος Όμιλος (Πρόεδρος: Δημήτρης Μπαλτίδης έως 28-11-86, Σωτήρης Καφάσης. Προπονητής: Δημήτρης Καλογιάννης (1η-10η αγωνιστική), Νίκος Γκουσγκούνης (11η-37η αγωνιστική), Γ. Βρετόπουλος (38η αγωνιστική), Πρώτος Σκόρερ: Μιχάλης Αλεξιάδης και Χρήστος Γκάτας από 9 γκολ).
1987-88 3η θέση στην Γ' Εθνική Βόρειος Όμιλος (Πρόεδρος: Γιώργος Μανεδάκης, Απόστολος Τσικουρώνας. Προπονητής: Γιώργος Δράμαλης, Πρώτος Σκόρερ: Μιχάλης Αλεξιάδης και Μιχάλης Σαμαράς από 11 γκολ).
1988-89 4η θέση στην Γ' Εθνική Ενιαία (Πρόεδρος: Απόστολος Τσικουρώνας. Προπονητής: Γιώργος Δράμαλης, Γιάννης Καρακασίδης, Νίκος Κασάπης. Πρώτος Σκόρερ: Χρήστος Γκάτας 14 γκολ).
1989-90 3η θέση στην Γ' Εθνική Βόρειος Όμιλος (Πρόεδρος: Γιώργος Μανεδάκης. Προπονητής: Νίκος Κασάπης, Γιάννης Καρακασίδης, Πρώτος Σκόρερ: Φώτης Δολόπικος 8 γκολ).
1990-91 4η θέση στην Γ' Εθνική Βόρειος Όμιλος (Πρόεδρος: Γιώργος Μανεδάκης. Προπονητής: Στράτος Βουτσακέλης. Πρώτος Σκόρερ: Χρήστος Γκάτας 14 γκολ).
1991-92 17η θέση στην Γ' Εθνική Βόρειος Όμιλος - υποβιβασμός στη Δ' Εθνική (Πρόεδρος: Γιώργος Μανεδάκης. Προπονητής: Παύλος Γκεοργκέφσκι (1η-18η αγωνιστική, Παύλος Τσακιρίδης (19η-34η αγωνιστική), Πρώτος Σκόρερ: Χρήστος Γκάτας 9 γκολ).
1992-93 3η θέση στην Δ' Εθνική 6ος Όμιλος, Κυπελλούχος ΕΠΣ Κοζάνης, Κυπελλούχος Ερασιτεχνών Ελλάδας (Πρόεδρος: Γεώργιος Ορτουλίδης έως 10/3/93 - Τηλέμαχος Σιούλας. Προπονητής: Νίκος Γκουσγκούνης έως 27/12/92 - Θόδωρος Αμαραντίδης έως τέλος της σαιζόν, Πρώτος Σκόρερ: Παναγιώτης Τσικόπουλος 16 γκολ)
Στις 5 Ιουνίου του 1993 κατέκτησε το Κύπελλο Ελλάδας ερασιτεχνών ποδοσφαίρου στο Γήπεδο Χαριλάου: Κοζάνη - Καλαμπάκι Δράμας 0–0, Πέναλτι 7-6
'''Φ.Σ. Κοζάνη''' (Θεόδωρος Αμαραντίδης): Παρασκευάς, Καρατσούλας, Δίντσικος, Παπανικολάου, Τάσος Παντελίδης (c), Λουμπουτσκός, Καζαντζίδης (100’ Καραθανάσης Γεωργ.), Μαυρουδής, Τσικόπουλος, Καπιδάνος, Μπαγτζής.
1993-94 6η θέση στην Δ' Εθνική 6ος Όμιλος (Πρόεδρος: Χρήστος Λαμπριανίδης, Προπονητής: Δημήτρης Γκέσιος, Πρώτος Σκόρερ: Νίκος Δίντσικος 12 γκολ).
1995-96 15η θέση στην Γ' Εθνική Βόρειος Όμιλος - υποβιβασμός στη Δ' Εθνική (Πρόεδρος Χρήστος Λαμπριανίδης έως 31/12/95 - Πάρις Κουκουλόπουλος έως 9/6/96, Προπονητής: Βασίλης Παναγιωτίδης (1η αγωνιστική Κυπέλλου) - Τζίμης Αλεξίου 30/8/95 έως 14/2/96 - Αλέκος Παπαδόπουλος, Πρώτος Σκόρερ: Σίμο Τσούτσακ 10 γκολ).
1997-98 3η θέση στην Γ' Εθνική Βόρειος Όμιλος (Προπονητής Αλέκος Παπαδόπουλος (1η-11η αγωνιστική) - Θόδωρος Μανδραβέλης (12η-15η αγωνιστική) - Δημήτρης Καλαϊτζίδης (16η-28η αγωνιστική) - Πρώτος Σκόρερ: Παναγιώτης Κακαφίκας 12 γκολ).
1998-99 4η θέση στην Γ' Εθνική Βόρειος Όμιλος (Προπονητής: Δημήτρης Καλαϊτζίδης (1η-8η αγωνιστική) - Στέφανος Γαϊτάνος (9η-12η αγωνιστική) - Θόδωρος Μανδραβέλης (13η αγωνιστική) - Γιώργος Κωστίκος (14η-22η αγωνιστική), Πρώτος Σκόρερ: Θωμάς Παπαδόπουλος 5 γκολ).
1999-00 3η θέση στην Γ' Εθνική Ενιαία (Πρόεδρος: Πάρις Κουκουλόπουλος, Προπονητής: Γιώργος Κωστίκος, Πρώτος Σκόρερ: Βαγγέλης Καούνος 13 γκολ).
2000-01 11η θέση στην Γ' Εθνική Ενιαία - υποβιβασμός στη Δ' Εθνική (Πρόεδρος: Πάρις Κουκουλόπουλος, Προπονητής: Γιάννης Γκαμπέτας - Γρηγόρης Τσινός - Γιώργος Κωστίκος, Πρώτος Σκόρερ: Θωμάς Παπαδόπουλος 15 γκολ).
2001-02 4η θέση στη Δ' Εθνική 3ος Όμιλος (Πρόεδρος: Πέτρος Τσούρλος, Προπονητής: Θόδωρος Μανδραβέλης και Δημήτρης Καραθανάσης (1η-28η αγωνιστική) - Κώστας Παπαδόπουλος (29η-34η αγωνιστική)).
2002-03 2η θέση στη Δ' Εθνική 3ος Όμιλος (Προπονητής: Κώστας Παπαδόπουλος (1η-14η αγωνιστική), Κώστας Τσαγκαλίδης (15η-30η αγωνιστική). Πρώτος Σκόρερ: Δημήτρης Νόλης 19 γκολ).
2003-04 1η θέση στο Δ' Εθνική 3ος Όμιλος - άνοδος στη Γ' Εθνική (Πρόεδρος: Ελευθέριος Καλεντηριάδης, Προπονητής: Μιχάλης Αλεξιάδης)
2004-05 5η θέση στην Γ' Εθνική Βόρειος Όμιλος (Πρόεδρος: Ελευθέριος Καλεντηριάδης, Προπονητής: Σωτήρης Μαυροδήμος έως 29/11/04 - Νίκος Γκουσγκούνης υπηρεσιακός έως 7/12/04 - Περικλής Αμανατίδης, Πρώτος Σκόρερ: Θωμάς Παπαδόπουλος 9 γκολ).
2005-06 15η θέση στην Γ' Εθνική Βόρειος Όμιλος - υποβιβασμός στη Δ' Εθνική (Πρόεδρος: Ελευθέριος Καλεντηριάδης, Προπονητής: Σταύρος Διαμαντόπουλος έως 18/10/05 - Γιώργος Καρακάσης έως 4/4/06 - Γρηγόρης Τσινός, Πρώτος Σκόρερ: Θωμάς Παπαδόπουλος 9 γκολ).
2006-07 10η θέση στη Δ' Εθνική 3ος Όμιλος (Πρόεδρος: Γιάννης Παπακώστας)
2007-08 2η θέση στη Δ' Εθνική 3ος Όμιλος (Πρόεδρος: Αγάπιος Γαβριηλίδης, Προπονητής: Βασίλης Παπαδόπουλος)
2008-09 1η θέση στο Δ' Εθνική 3ος Όμιλος - άνοδος στη Γ' Εθνική (Πρόεδρος: Αγάπιος Γαβριηλίδης, Προπονητής: Βασίλης Παπαδόπουλος)
2009-10 13η θέση στην Γ' Εθνική Βόρειος Όμιλος (Πρόεδρος: Αγάπιος Γαβριηλίδης, Προπονητής: Βασίλης Παπαδόπουλος)
2010-11 16η θέση στην Γ' Εθνική Βόρειος Όμιλος - υποβιβασμός στη Δ' Εθνική (Πρόεδρος: Αγάπιος Γαβριηλίδης, Προπονητής: Βασίλης Παπαδόπουλος)
2011-12 4η θέση στη Δ' Εθνική 3ος Όμιλος (Πρόεδρος: Αγάπιος Γαβριηλίδης, Προπονητής: Βασίλης Παπαδόπουλος)
2012-13 1η θέση στη Δ' Εθνική 3ος Όμιλος - άνοδος στη νέα κατηγορία Γ' Εθνική Ερασιτεχνική (Πρόεδρος: Αγάπιος Γαβριηλίδης, Προπονητής: Γιάννης Παρασκευάς)
2014-15 10η θέση στη Γ' Εθνική 2ος Όμιλος (Πρόεδρος Αγάπιος Γαβριηλίδης, Προπονητής: Γιάννης Προβίδας, Πρώτος Σκόρερ: Γιάννης Τσικόπουλος 7 γκολ)
2015-16 10η θέση στη Γ' Εθνική 1ος Όμιλος-'''υποβιβασμός στην Α' Ε.Π.Σ. Κοζάνης''' (Προπονητής: Γιάννης Προβίδας 1η-5η αγωνιστική, Σάκης Τζηκαλιός 6η αγωνιστική ως υπηρεσιακός προπονητής, Γιάννης Παρασκευάς έως τέλους της σαιζόν)
2016-17 3η θέση στην Α' κατηγορία της Ε.Π.Σ. Κοζάνης (Προπονητής: Βασίλης Παπαδόπουλος)
2017-18 2η θέση στην Α' κατηγορία της Ε.Π.Σ. Κοζάνης (Προπονητής: Βασίλης Παπαδόπουλος, Πρώτος Σκόρερ: Ηλίας Δούμας 16 γκολ)
2018-19 2η θέση στην Α' κατηγορία της Ε.Π.Σ. Κοζάνης (Προπονητής: Δημήτρης Σιαπανίδης, Πρώτος Σκόρερ: Νίκος Τραυλός 13 γκολ)
2019-20 1η θέση στην Α' κατηγορία της Ε.Π.Σ. Κοζάνης-Άνοδος στην Γ' Εθνική (Προπονητής: Κώστας Καπετάνος, Πρώτος Σκόρερ: Ηλίας Δούμας 18 γκολ)
2020-21 5η θέση στη Γ' Εθνική 3ος όμιλος (Προπονητής: Κώστας Καπετάνος (1η αγωνιστική), Γιώργος Καραγκιολίδης (2η-5η Αγωνιστική), Γιάννης Κερλίδης έως τέλους της σαιζόν, Πρώτος Σκόρερ: Γιάννης Ιωάννου 5 γκολ). Αυτή τη σεζόν το πρωτάθλημα διεξήχθη σε έναν γύρο αντί για δύο, λόγω κορωνοϊού.
2022-23 1η θέση, Γ' Εθνική 2ος όμιλος (Προπονητής: Νίκος Μπαδήμας, Πρώτος Σκόρερ: Σάκης Κανούλας 19 γκολ). Συμμετοχή στο Ειδικό Πρωτάθλημα ανόδου στην Super League 2 με τους πρωταθλητές των άλλων 4 ομίλων Άνοδος στην Σούπερ Λιγκ 2
Τίτλοι
1 φορά Κυπελλούχος Ερασιτεχνών Ελλάδας: 1992-93
8 φορές Πρωταθλήτρια Ομίλου Εθνικής Ερασιτεχνικής / Περιφερειακού Πρωταθλήματος/Γ' Εθνικής: 1980-81 (4ος Όμιλος), 1994-95 (6ος Όμιλος), 1996-97 (5ος Όμιλος), 2003-04 (3ος Όμιλος), 2008-09 (3ος Όμιλος), 2012-13 (3ος Όμιλος), 2021-22, (2ος Όμιλος), 2022-23 (2ος Όμιλος)
3 φορές Πρωταθλήτρια Α' Κατηγορίας ΕΠΣ Βόρειο Δυτικής Μακεδονίας: 1964-65, 1972-73, 1973-74.
1 φορά Πρωταθλήτρια Α' Κατηγορίας ΕΠΣ Κοζάνης: 2019-20.
5 φορές Κυπελλούχος ΕΠΣ Κοζάνης: 1992-93, 1994-95, 2007-08, 2012-13, 2022-23.
1 φορά Κυπελλούχος Σούπερ καπ ΕΠΣ Κοζάνης: 2020
Εξωτερικοί σύνδεσμοι
Κατηγορία:Φ.Σ. Κοζάνης Κατηγορία:Αθλητικοί σύλλογοι Κοζάνης Κατηγορία:Ιδρύσεις αθλητικών συλλόγων το 1928 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1964
Ο άνθρωπος που γύρισε από τον πόνο
Το Ο άνθρωπος που γύρισε από τον πόνο είναι μια κινηματογραφική μελοδραματική ταινία που γυρίστηκε το 1966.
Πλοκή
Ο Νίκος Λιώσης επιστρέφει από τον πόλεμο της Κορέας. Η οικογένειά του τον θεωρεί χαμένο. Εκείνος, όμως, επειδή είναι τραυματισμένος και ψυχολογικά καταρρακωμένος, δεν θέλει να εμφανιστεί στη γυναίκα και το παιδί του. Στο μεταξύ, η γυναίκα του πιέζεται από τον πατριό της να παντρευτεί κάποιον ευκατάστατο φίλο του.
Εκείνη μια μέρα συναντά τον χαμένο σύζυγό της και εκείνος προσποιείται πως είναι κάποιος άλλος με το όνομα Αλέξης Σαρρής. Εκείνη του μιλά για την ομοιότητά της με τον αγνοούμενο σύζυγό της και τον πιέζει να παραστήσει πως είναι αυτός, προκειμένου να μην παντρευτεί αυτόν που ο πατριός της επιθυμεί. Ο Νίκος δέχεται να υποδυθεί τον ρόλο αυτόν.
Η προσαρμογή του πίσω στο σπίτι δεν είναι εύκολη, αφού πάσχει από κάποιο ψυχικό σύνδρομο λόγω της συμμετοχής του στον πόλεμο, τον οποίο ξαναζεί με τη φαντασία του κάθε φορά που ακούει έντονους θορύβους. Προς το τέλος της ταινίας, η μητέρα του Νίκου, που έχει κλειστεί σε μοναστήρι και έχει γίνει καλόγρια, βρίσκει κοντά στο μοναστήρι ένα χτυπημένο κοριτσάκι. Πρόκειται για τη Δήμητρα, την κόρη του ζευγαριού. Όταν το ζευγάρι ειδοποιείται να πάει στο μοναστήρι για να πάρουν το παιδί, η καλόγρια αναγνωρίζει πρώτα τη νύφη της και στη συνέχεια τον γιο της μετά από χρόνια. Ακολουθούν συγκινητικές στιγμές επανασύνδεσης. Η τελευταία σκηνή της ταινίας βρίσκει το ζευγάρι δίπλα στη θάλασσα να συζητά για το ψέμα του Νίκου και να επανασυνδέεται για να ζήσει πλέον ευτυχισμένο.
Πληροφορίες
Η ταινία έκανε πρεμιέρα στις αίθουσες την 1η Ιανουαρίου 1966 κόβοντας 211.755 εισιτήρια και έλαβε την 23η σειρά σε σύνολο 117 ταινιών της περιόδου.
Στην ταινία, εκτός από τον Νίκος Ξανθόπουλο, τραγουδά ο Γρηγόρης Μπιθικώτσης, ενώ τον συνοδεύει ο Απόστολος Καλδάρας στο μπουζούκι.
Εξωτερικές πηγές
Κατηγορία:Ελληνικές ταινίες Κατηγορία:Ταινίες του 1966 Κατηγορία:Ταινίες παραγωγής Κλακ Φιλμ Κατηγορία:Ελληνικές δραματικές ταινίες Κατηγορία:Ελληνόφωνες ταινίες Κατηγορία:Ταινίες σε σενάριο Νίκου Φώσκολου Κατηγορία:Ταινίες γυρισμένες στην Ελλάδα Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Απόστολου Τεγόπουλου
Γιούρι Ζιρκόφ
Ο Γιούρι Βαλεντίνοβιτς Ζιρκόφ (ρωσικά: Ю́рий Валенти́нович Жирко́в, 20 Αυγούστου 1983) είναι διεθνής Ρώσος ποδοσφαιριστής, που αγωνίζεται ως πλάγιος μέσος στην Εθνική Ρωσίας και στην Πρέμιερ Λιγκ Ρωσίας για την Ζενίτ Αγίας Πετρούπολης.